IKTATÓSZÁM: 7/224-65/2022. TÁRGY:**Az Integrált Nappali Szociális Intézmény és a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat költségvetési előirányzatainak módosítása, személyi juttatások jóváhagyása**

Melléklet:.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2022. november 28.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

A Pécsi Többcélú Agglomerációs Társulás által fenntartott Integrált nappali Szociális Intézmény és a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat vezetőjének kérelmére a munkavállalókat érintő béren kívüli juttatások jóváhagyása javasolható a szükséges előirányzatok módosításával.

A Költségvetési és Közgazdasági Főosztály 2022. októberi kontrolling adatszolgáltatása alapján az intézmények költségvetésében a fedezet rendelkezésre áll, illetve a szükséges átcsoportosításokkal az intézmények költségvetéséből biztosítható. A fedezethez többlet önkormányzati hozzájárulás fizetésére nincs szükség.

A Kjt. 77. §.(1) bekezdése szerint a közalkalmazottat a munkáltató meghatározott munkateljesítmény eléréséért, illetve átmeneti többletfeladatok - ide nem értve az átirányítást - teljesítéséért a megállapított személyi juttatások előirányzatán belül egyszeri vagy meghatározott időre szóló, havi rendszerességgel fizetett keresetkiegészítésben részesítheti.

A munkavállalókat az élelmiszerárakat súlytó infláció és az energiaárak növekedése különösen érinti, hiszen többségük illetménye a garantált bérminimum szintjén van. A szociális ágazatra nehezedő fokozódó szakmai terhek mellett az egyéni teljesítmények elismerésére normatív jutalom formájában az intézmények költségvetésében jelenleg van lehetőség.

Az Integrált Nappali Szociális Intézmény 111 fő alkalmazottja számára a jutalom összege 6.303.028 forint és 819.394 forint járulék, 16 fő munkavállaló részére az otthon szakápolás után járó állami finanszírozás terhére 1.500.000 forint, melyre vonatkozóan a szociális hozzájárulási adó összege 819.394 forint. Továbbá 971.042 forint bankszámla költségtérítést biztosít, mely tekintetében az intézményt terhelő szociális hozzájárulási adó összege126.235 forint.

Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat munkavállalói számára normatív jutalmat kifizetésére 6.807.740 forintot biztosít, melyre vonatkozóan az intézményt terhelő szociális hozzájárulási adó összege 885.006 forint. A bankszámla költségtérítés összege 538.728 forint melyhez kapcsolódó, a munkáltatót terhelő szociális hozzájárulási adó összege 70.035 forint. A PKSZAK esetében szükséges a törvény szerinti illetmények, munkabérek rovatról további 2.000.000 forint átcsoportosítása a munkaadót terhelő járulékok és szociális hozzájárulási adó rovatra.

Kérem a Tisztelt Társulási Tanácsot, hogy az előterjesztést, valamint a határozati javas-latot szíveskedjék elfogadni.

Pécs, 2022. november 24.

**Pfeffer József**

**elnök**